Stesen keretapi Gurun

Stesen keretapi Gurun merupakan sebuah stesen keretapi yang terletak di Gurun, Kedah, Malaysia. Stesen ini terletak dalam jajaran KTM Komuter Sektor Utara dan KTM ETS.

 Sejarah 
Stesen keretapi Gurun mula dibuka pada tahun 1915 setelah landasan keretapi dari Bukit Mertajam telah dibina hingga ke Alor Setar. Stesen ini seterusnya dibina semula dalam projek pembinaan Landasan Berkembar Elektrik Ipoh-Padang Besar dan dibuka semula pada 11 September 2015.

 Perkhidmatan kereta api 
Stesen keretapi Gurun menyediakan perkhidmatan kereta api yang dikendalikan oleh Keretapi Tanah Melayu melalui Laluan KTM Komuter Sektor Utara dan KTM ETS.

Melalui Laluan KTM Sektor Utara, stesen ini menyediakan perkhidmatan kereta api merangkumi;

 18 perlepasan ke Padang Besar dan Butterworth
 18 ketibaan dari Padang Besar dan Butterworth

Melalui Laluan KTM ETS, stesen ini menyediakan perkhidmatan kereta api merangkumi;

 satu perlepasan ke Padang Besar
 satu ketibaan dari Padang Besar
 satu perlepasan ke Gemas
 satu ketibaan dari Gemas

 Rujukan 

Gurun
Kategori:Pengangkutan di Mukim Gurun